Les millors parelles de ball esportiu es donen cita en el campionat celebrat a Alaquàs
28/11/2005 14:28:00

# Les millors parelles de ball esportiu es donen cita en el campionat celebrat a Alaquàs

*   28/11/2005 14:28:00
*   [Imprimir](#)
*   Compartir
*    https://www.alaquas.org/documento.asp?id\_do=9713

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9713%2F0&title=Ajuntament%20d%27Alaqu%C3%A0s.%20Premsa.Les%20millors%20parelles%20de%20ball%20esportiu%20es%20donen%20cita%20en%20el%20campionat%20celebrat%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9713/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9713/9713_Form_4.jpg)](https://www.alaquas.org/ficheros/documentos/2005/2/9713/9713_Form_10.jpg "<a href='https://www.alaquas.org/ficheros/documentos/2005/2/9713/9713_Form_10.jpg' target=_blank><i class='fa fa-external-link' aria-hidden='true'></i>.Les millors parelles de ball esportiu es donen cita en el campionat celebrat a Alaquàs</a>")

Un nombrós públic va presenciar la competició

El diumenge 27 de novembre el complex esportiu del Bovalar va acollir el V Trofeu de Ball Esportiu Vila d'Alaquàs on van participar més de 200 parelles de tota la Comunitat Valenciana. El certamen, organitzat pel Club de Ball Esportiu Alaquàs i l'Ajuntament d'Alaquàs, va estar presenciat per centenars de veïns i veïnes que acudiren a l'esdeveniment. L'Alcalde d'Alaquàs, Jorge Alarte i alguns regidors i regidores assistiren també a aquesta compteció que va començar a les 10 del matí i va finalitzar per la nit. Aquesta és la tercera prova de la Lliga Autonòmica Valenciana i és puntuable per al rànquing nacional en categories E, D, C, B i A-S en modalitats d'estàndard i llatins.

Cal destacar que el Trofeu de Ball Esportiu Vila d'Alaquàs és la competició amb major afluència de parelles de ball de les organitzades en la Comunitat Valenciana per un sol organitzador. Milers de persones entre participants, col·laboradors i públic en general participen anualment d'aquest event.

El trofeu va comptar com a novetat amb set jutges internacionals, davant dels cinc jutges d'aquest tipus de l'edició anterior. Els responsables de puntuar provenien de països com Malta, Polònia, Itàlia, Eslovàquia i Portugal, mentre que els participants en les proves van vindre de tota la geografia espanyola i fins i tot hi va haver parelles de l'estranger atretes pel nivell internacional dels jutges de la competició.

El Club de Ball Esportiu Alaquàs va començar la seua història fa només cinc anys però ja s'ha fet un lloc en l'especialitat del ball esportiu. La temporada 2004-2005 va rebre 21 nominacions a les millors parelles de ball esportiu en la gran gala de Ball Esportiu de la Comunitat Valenciana i, en agost d'aquest any, deu membres del club estigueren en una de les millors competicions del món, la German Open Championship.